Adolf Fredrik
Store norske leksikon,Historie,Norsk og nordisk historie,Sveriges historie
Adolf Fredrik var konge av Sverige fra 1751 til 1771. Han var sønn av Christian August av Holstein-Gottorp.
Adolf Fredrik ble født 14. mai (3. mai etter den julianske kalender) 1710 på slottet Gottorp, i Holstein-Gottorp i Tyskland. 17 år gammel ble han fyrstebiskop av Lübeck, og i 1743 ble han, etter russisk press, svensk tronfølger etter kong Fredrik 1, som ikke hadde legitime arvinger.I 1751 ble Adolf Fredrik svensk konge. I det brede lag av folket var Adolf Fredrik populær. Man lot seg imponere av hans naturlige verdighet, men han hadde ingen reell makt fordi han ikke klarte å hevde kongemaktens stilling i striden mellom de politiske grupperingene «hatter» og «luer».Adolf Fredrik var gift med Lovisa Ulrika, søster av Fredrik 2 den store av Preussen. De hadde sønnen Gustav, som etterfulgte faren som kong Gustav 3. Adolf Fredrik døde 12. februar 1771 på Stockholms slott. Les mer i Store norske leksikon Sveriges historie Statsoverhoder i Sverige